Κάρολος των Αψβούργων

Ο Κάρολος, γερμ. Karl (γενν. 11 Ιανουαρίου 1961) από τον Οίκο των Αψβούργων-Λωρραίνης είναι τιτουλάριος αυτοκράτορας της Αυστρο-Ουγγαρίας, δηλ. αρχιδούκας της Αυστρίας και βασιλιάς της Βοημίας και Ουγγαρίας-Κροατίας (τους τίτλους μόνο). Είναι αρχηγός του Οίκου του. Ήταν μέλος του Ευρωπαϊκού Κοινοβουλίου (1996-99). Είναι συνήγορος της Παν-Ευρωπαϊκής Ένωσης.

 Ο Κάρολος-Θωμάς-Ροβέρτος-Μαρία-Φραγκίσκος -Γεώργιος-Μπάναμ γεννήθηκε στο Στάρνμπερκ της Βαυαρίας και είναι ο πρωτότοκος γιος του Όθωνα διαδόχου και μετά τιτουλάριου αυτοκράτορα της Αυστρο-Ουγγαρίας και της Ρεγκίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν. Βαπτίσθηκε στο Πέκινκ της Βαυαρίας. Ο πατέρας του δεν είχε ιδιοκτησία και κατείχε Ισπανικό διαβατήριο, αφού είχε μεγαλώσει στην Ισπανία· η μητέρα του είχε Γερμανική υπηκοότητα. Όπως και στον πατέρα του, στην αρχή η Αυστρία είχε απαγορεύσει την είσοδο στη χώρα, κάτι που μετά ανακάλεσε, επειδή παραβίαζε τα ανθρώπινα δικαιώματα. Οι νόμοι της Αυστρίας και της Ουγγαρίας δεν του επιτρέπουν να χρησιμοποιεί τον τίτλο του, έτσι είναι γνωστός ως Καρλ φον Χάπσμπουρκ. Το 1961 ο πατέρας του αποκήρυξε τη διεκδίκησή του στο θρόνο της Αυστρίας, ως απαραίτητη προϋπόθεση για να του επιτραπεί η είσοδος στη χώρα. Το 2000 ο πατέρας του ήταν 88 ετών και του μεταβίβασε τη θέση του μεγάλου Μαγίστρου του Τάγματος του Χρυσόμαλλου Δέρατος. Το 2005 ο Κάρολος κατέθεσε αγωγή στο Συνταγματικό Δικαστήριο της Αυστρίας για να του επιστραφούν οι ιδιοκτησίες του Οίκου, αλλά είχαν απαλλοτριωθεί από την Α΄ Δημοκρατία. Είχαν επιστραφεί μετά, αλλά απαλλοτριωθεί πάλι από τους Ναζί. Ο Οίκος τις διεκδίκησε ως θύμα των Ναζί, αλλά η απαλλοτρίωση ήταν συνταγματική και η αγωγή απέτυχε. Το 2007 ο πατέρας του τού μεταβίβασε τη θέση του αρχηγού του Οίκου και το επόμενο έτος τον έκανε μεγάλο Μάγιστρο του Τάγματος του Αγ. Γεωργίου. Σπούδασε 12 έτη Δίκαιο. Από το 1986 ήταν πρόεδρος του Αυστριακού τμήματος της Παν-Ευρωπαϊκής Ένωσης. Το 1992-93 είχε το τηλεοπτικό παιχνίδι Ποιός είναι Ποιός. Το 1996 εξελέγη στο Ευρωπαϊκό Κοινοβούλιο ως εκπρόσωπος της παράταξης Κόμμα του Αυστριακού Λαού (ÖVP). Το 2002 διορίστηκε από τη Διοικούσα επιτροπή του Οργανισμού Μη Εκπροσωπούμενων Εθνών και Λαών (μια μορφή των Ηνωμένων Εθνών για μη ανεξάρτητα έθνη) ως Γενικός Διευθυντής. Από το 2008 είναι πρόεδρος της ΙCBS (Ένωσης των Εθνικών Επιτροπών της Μπλε Ασπίδος) για την προστασία του πολιτισμού από τους πολέμους. Είναι μέτοχος σε όμιλο Μέσων Ενημέρωσης της Ολλανδίας, που περιλαμβάνει ραδιοφωνικούς σταθμούς, περιοδικό και μουσικό τηλεοπτικό κανάλι. Είναι ένας από τους τρεις ιδρυτές της BG PrinatInvest, μίας επενδυτικής εταιρείας στη Βιέννη· η εταιρεία αγόρασε το 2010 τις δύο σημαντικότερες βουλγαρικές εφημερίδες, αλλά μετά από διαφωνίες με τους Βούλγαρους εταίρους, τις πώλησε τέσσερις μήνες μετά. Από το 1981 ζει στην κάζα Αούστρια, πρώην Βίλλα Σβομπόντα, στο Άνιφ του Ζάλτσμπουρκ. Νυμφεύτηκε το 1993 τη Φραντσέσκα, κόρη και κληρονόμο του Χανς-Χάινριχ βαρόνου Τύσεν-Μπορνεμίσα δε Κατσόν, βιομήχανου. Μέλη του Οίκου θεώρησαν τον γάμο μη δυναστικό, αφού η Φραντσέσκα δεν ήταν γνήσια απόγονος παλαιάς δυναστείας, αλλά ο πατέρας του τον αναγνώρισε ως δυναστικό. Το 1996 πέρασε τα σύνορα από την Ελβετία, αλλά στις αποσκευές του είχε ένα διάδημα της συζύγου του, η οποία θα το φορούσε σε έναν γάμο. Επειδή δεν είχε δηλωθεί, του επιβλήθηκε πρόστιμο 10.000 ευρώ. Νυμφεύτηκε το 1993 τη Φραντσέσκα Τύσεν-Μπορνεμίσα, κόρη και κληρονόμο του Χανς-Χάινριχ βαρόνου Τύσεν-Μπορνεμίσα δε Κατσόν και έχει τέκνα: Ελεονόρα γενν. 1994. Φερδινάνδος-Ζβονιμίρ γενν. 1997, τιτουλάριος διάδοχος της Αυστρο-Ουγγαρίας. Γκλόρια-Μαρία γενν. 1999. Του έχουν απονεμηθεί οι διακρίσεις: του Τάγματος του Χρυσόμαλλου Δέρατος, της Μαρίας-Θηρεσίας, του Λεοπόλδου, του Σιδηρού Στέμματος και του Αγ. Γεωργίου, όλα του Οίκου των Αψβούργων-Λωρραίνης. Επίσης ο μεγαλόσταυρος του Τάγματος της Μάλτας· ο μεγαλόσταυρος του Ανακτόρου και το μετάλλιο του Στέμματος του Τούπου ΣΤ΄ ηγεμόνα της Τόγκα στην Πολυνησία.